**08.08.2025.**

**E-pasta nosaukums:**

Par ģimenes ārstu īslaicīgo pacientu aprūpes epizožu atmaksu par 2023.gadu

**E-pasta teksts:**

Nacionālais veselības dienests (turpmāk – Dienests) paskaidro, ka ,,Ambulatorā pacienta talona (veidlapa nr.024/u) (turpmāk – Talons) aizpildīšanas vadlīnijas” (turpmāk - vadlīnijas) nosaka, ka Talona ierakstā ,,Aprūpes epizodes beigas” jānorāda aprūpes epizodes beigu datums – pēdējais kontakts ar ārstniecības personu aprūpes epizodes (t.i., 30 kalendāra dienu) laikā. Iepriekš minētā kārtībā Talona aizpildīšanā attiecas uz visiem pakalpojumu sniedzējiem, t.sk. ģimenes ārstiem, aprūpējot īslaicīgos pacientus, un ir svarīga pakalpojuma korektai uzskaitei un apmaksai.

Dienesta Kontroles un uzraudzības departaments (turpmāk – KUD) veicot uzraudzības darbības par Talonu aizpildīšanas atbilstību Vadlīnijām par īslaicīgo pacientu aprūpi ģimenes ārstu praksēs 2023.gadā konstatēja gadījumus, kad ģimenes ārsti par īslaicīgo pacientu aprūpi konkrētās saslimšanas gadījumā 30 kalendāru dienu ietvaros ir aizpildījuši divus talonus, kā rezultātā no Jums kā pacienta ģimenes ārsta samaksa par īslaicīgo pacienta aprūpi tika ieturēta divas reizes. Veikto pārbaužu ietvaros Dienests pieņēma lēmumus ar kuriem nepamatoti saņemtie aprūpes epizožu maksājumi tiek ieturēti no ģimenes ārsta, kas aprūpēja īslaicīgo pacientu, un tiek atmaksāti Jums kā pacienta ģimenes ārstam.

Tādējādi šobrīd Dienests veic Jums atmaksu par 2023.gadā citu ģimenes ārstu no Jums nepamatoti ieturētām aprūpes epizodēm. Maksājuma pamatojumā, kas ir redzams internetbankā tiek norādīts Dienesta KUD lēmuma datums un numurs ar kuru citam ģimenes ārstam šie naudas līdzekļi tiek ieturējumu un tiek izmaksāti Jums. Šo līdzekļu iegrāmatošanai var izmantot šādu pamatojumu – *Nacionālā veselības dienesta uzraudzības darbību ietvaros veiktā atmaksa par ģimenes ārstu īslaicīgo pacientu aprūpi 2023.gadā.*